CELEX: 32019R0146
Language: sl
Date: 2019-01-30 00:00:00
Title: Izvedbena uredba Komisije (EU) 2019/146 z dne 30. januarja 2019 o spremembi Izvedbene uredbe (EU) 2015/502 o izdaji dovoljenja za pripravek iz Saccharomyces cerevisiae NCYC R404 kot krmni dodatek za krave molznice (Besedilo velja za EGP.)

31.1.2019   
               
               
                  SL
               
               
                  Uradni list Evropske unije
               
               
                  L 27/12
               
            
         IZVEDBENA UREDBA KOMISIJE (EU) 2019/146
         z dne 30. januarja 2019
         o spremembi Izvedbene uredbe (EU) 2015/502 o izdaji dovoljenja za pripravek iz Saccharomyces cerevisiae NCYC R404 kot krmni dodatek za krave molznice
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
         ob upoštevanju naslednjega:
         
                     (1)
                  
                  
                     V skladu z Uredbo (ES) št. 1831/2003 je bila z Izvedbeno uredbo Komisije (EU) 2015/502 (2) odobrena uporaba pripravka iz Saccharomyces cerevisiae NCYC R404 kot krmnega dodatka za krave molznice.
                  
               
                     (2)
                  
                  
                     Imetnik dovoljenja, družba Micron Bio-Systems Ltd, je vložil zahtevek v skladu s členom 13(3) Uredbe (ES) št. 1831/2003, v katerem je predlagal, da se dovoljenju doda ime njegovega zastopnika.
                  
               
                     (3)
                  
                  
                     Imetnik dovoljenja je predložil ustrezne podatke v podporu dejstvu, da bo z učinkom od 30. marca 2019 družba FeedVision BV delovala kot njegov zastopnik za zadevni krmni dodatek.
                  
               
                     (4)
                  
                  
                     Predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila obveščena o zahtevku.
                  
               
                     (5)
                  
                  
                     Da bi družbi FeedVision BV omogočili, da deluje kot zastopnik imetnika dovoljenja, je treba spremeniti pogoje zadevnega dovoljenja. Zato bi bilo treba ime zastopnika dodati v naslov in Prilogo k navedeni uredbi. Ime imetnika dovoljenja v naslovu Izvedbene uredbe (EU) 2015/502 ni bilo pravilno črkovano. Zato bi bilo treba v naslovu izvedbene uredbe ime imetnika dovoljenja nadomestiti s pravilnim črkovanjem.
                  
               
                     (6)
                  
                  
                     Izvedbeno uredbo (EU) 2015/502 bi bilo zato treba ustrezno spremeniti.
                  
               
                     (7)
                  
                  
                     Določbe te uredbe bi se morale uporabljati od datuma izstopa Združenega kraljestva iz Unije.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
                  
               SPREJELA NASLEDNJO UREDBO:
         
            Člen 1
            Spremembe Izvedbene uredbe (EU) 2015/502
            Izvedbena uredba (EU) 2015/502 se spremeni:
            
                        (1)
                     
                     
                        v naslovu se besede „Micro Bio-System Ltd“ nadomestijo z besedami „Micron Bio-Systems Ltd, ki ga zastopa FeedVision BV“;
                     
                  
                        (2)
                     
                     
                        v drugem stolpcu Priloge se besede „Micron Bio-Systems Ltd“ nadomestijo z besedami „Micron Bio-Systems Ltd, ki ga zastopa FeedVision BV“.
                     
                  
         
            Člen 2
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
            Uporablja se od 30. marca 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) 2015/502 z dne 24. marca 2015 o izdaji dovoljenja za pripravek iz Saccharomyces cerevisiae NCYC R404 kot krmni dodatek za krave molznice (imetnik dovoljenja Micro Bio-System Ltd) (UL L 79, 25.3.2015, str. 57).